#  ΑΠΟΤΕΛΕΣΜΑΤΑ ΟΜΙΛΟΥ ΟΤΕ ΓΙΑ ΤΟ Δ’ ΤΡΙΜΗΝΟ ΚΑΙ ΕΤΟΣ ΤΟΥ 2024

**Σύνοψη**

* **Επιτάχυνση του ρυθμού ανάπτυξης του Προσαρμοσμένου EBITDA (AL) στην Ελλάδα – στο +1,8% το Δ’ Τρίμηνο**
	+ **Τα έσοδα επηρεάστηκαν από τη βάση σύγκρισης και την επιβράδυνση των εσόδων χαμηλού περιθωρίου κέρδους, οδηγώντας σε υψηλότερο ποσοστό κερδοφορίας, ενώ οι λειτουργικές επιδόσεις διατηρούν τη δυναμική τους**
	+ **Ισχυρά έσοδα από υπηρεσίες τηλεόρασης αυξημένα κατά 11%, τα έσοδα από υπηρεσίες κινητής συνεχίζουν την ανοδική τους τάση κατά 1,4%**
	+ **Οι συνδρομητές FTTH ανήλθαν σε 400χιλ. περίπου - αύξηση ρεκόρ στο τρίμηνο κατά 39χιλ.**
	+ **Διαθεσιμότητα FTTH σε 1,7 εκατ. νοικοκυριά και επιχειρήσεις, με το ποσοστό διείσδυσης να ξεπερνά το 26%**
* **Στα €451 εκατ. η αμοιβή των μετόχων, που αντιστοιχεί στο 98% των αναμενόμενων ελεύθερων ταμειακών ροών, μη προσαρμοσμένη από πώληση περιουσιακών στοιχείων**
	+ **Προτεινόμενο μέρισμα €0,7216 ανά μετοχή, με το συνολικό ποσό στα €298 εκατ.**
	+ **Πρόγραμμα Απόκτησης Ιδίων Μετοχών ύψους €153 εκατ.**
	+ **Θα προσαρμοστεί σε περίπτωση πώλησης περιουσιακών στοιχείων (TKRM)**

|  |  |  |  |  |  |  |
| --- | --- | --- | --- | --- | --- | --- |
| **(Εκατ.€)** | **Q4'24** | **Q4'23** | **y-o-y** | **12M'24** | **12M'23** | **y-o-y** |
| Κύκλος Εργασιών | 905,3 | 930,2 | -2,7% | 3.590,8 | 3.468,9 | +3,5% |
| Προσαρμοσμένο EBITDA (AL)  | 344,5 | 341,1 | +1,0% | 1.347,3 | 1.342,5 | +0,4% |
| *Περιθώριο (%)*  | *38,1%* | *36,7%* | *+1,4 μον* | *37,5%* | *38,7%* | *-1,2 μον* |
| EBIT | 115,3 | 178,5 | -35,4% | 668,4 | 715,7 | -6,6% |
| Κέρδη κατανεμημένα στους μετόχους της Εταιρείας | 64,5 | 134,5 | -52,0% | 478,8 | 531,7 | -9,9% |
| Προσαρμοσμένα Κέρδη κατανεμημένα στους μετόχους της Εταιρείας | 155,6 | 140,8 | +10,5% | 600,8 | 562,7 | +6,8% |
| *Βασικά Κέρδη ανά μετοχή (€)* | *0,1583* | *0,3223* | *-50,9%* | *1,1630* | *1,2556* | *-7,4%* |
| Επενδύσεις σε πάγια περιουσιακά στοιχεία | 166,7 | 191,5 | -13,0% | 599,7 | 621,4 | -3,5% |
| Ελεύθερες Ταμειακές Ροές (AL)  | 100,7 | 104,1 | -3,3% | 444,2 | 501,2 | -11,4% |
| Προσαρμοσμένες Ελεύθερες Ταμειακές Ροές (AL) | 141,6 | 116,1 | +22,0% | 522,5 | 543,5 | -3,9% |
| Ταμειακά Διαθέσιμα &Ταμειακά Ισοδύναμα  | 467,0 | 463,9 | +0,7% | 467,0 | 463,9 | +0,7% |
| Καθαρός δανεισμός | 643,4 | 634,8 | +1,4% | 643,4 | 634,8 | +1,4% |

*Σημείωση : Για επεξηγήσεις και υπολογισμό των Προσαρμοσμένων μεγεθών/δεικτών βλ. την* [*Ενότητα Εναλλακτικοί Δείκτες Μέτρησης Απόδοσης*](#ΕΝΑΛΛΑΚΤΙΚΟΙ)*.*

**Μήνυμα του Προέδρου και Διευθύνοντος Συμβούλου, κ. Κώστα Νεμπή:**

«Το 2024 πετύχαμε τους στόχους μας, καταγράφοντας ισχυρές λειτουργικές και οικονομικές επιδόσεις στην Ελλάδα. Αυξήσαμε τα έσοδά μας κατά 4,5%, και την προσαρμοσμένη λειτουργική μας κερδοφορία κατά 1,6%, κυρίως χάρη στις ισχυρές επιδόσεις στην κινητή, την τηλεόραση και το ICT. Ο ΟΤΕ συνέχισε να εδραιώνει την ηγετική του θέση επενδύοντας σε κορυφαία δίκτυα. Στη σταθερή, το δίκτυο FTTH επεκτάθηκε περαιτέρω, φτάνοντας σε 1,7 εκατομμύρια σπίτια και επιχειρήσεις, καθώς συνεχίζουμε απρόσκοπτα την υλοποίηση FTTH προσφέροντας στους πελάτες μας κορυφαία εμπειρία συνδεσιμότητας. Στην κινητή, διατηρήσαμε το ανταγωνιστικό μας πλεονέκτημα, καθώς η πληθυσμιακή κάλυψη του [δικτύου 5G](http://www.cosmote.gr/5g) ξεπέρασε το 99%. Το δίκτυό μας είναι ένα από τα μόλις τρία δίκτυα κινητής παγκοσμίως με πιστοποίηση «Best in Test» για δέκατη συνεχόμενη χρονιά. Αυτά τα αποτελέσματα επιβεβαιώνουν τη δέσμευσή μας να παρέχουμε κορυφαία ποιότητα δικτύου και άριστη εμπειρία πελάτη.

Καθώς προχωράμε στο 2025, συνεχίζουμε να χτίζουμε πάνω στα επιτεύγματά μας, στοχεύοντας σε επιτάχυνση του ρυθμού ανάπτυξής μας τα επόμενα χρόνια. Έχουμε ένα νέο όραμα για τον ΟΤΕ, να γίνουμε ο κορυφαίος ψηφιακός τηλεπικοινωνιακός πάροχος στην Ευρώπη, οδηγώντας παράλληλα και την Ελλάδα προς τις κορυφαίες θέσεις ψηφιακοποίησης στην Ευρώπη. Σε αυτό το πλαίσιο, έχουμε θέσει φιλόδοξους στόχους που καθορίζουν την πορεία μας προς το μέλλον και θα μας επιτρέψουν να δημιουργήσουμε ακόμη περισσότερη αξία για τους μετόχους μας».

**ΠΡΟΟΠΤΙΚΕΣ**

Συνεπής με τη στρατηγική του, το 2025 ο ΟΤΕ θα συνεχίσει να επενδύει σε προηγμένα δίκτυα, ενισχύοντας την τεχνολογική του υπεροχή. Η Εταιρεία στοχεύει να καλύψει με δίκτυο FTTH περίπου 2,1 εκατομμύρια σπίτια κι επιχειρήσεις μέχρι το τέλος του 2025, ενώ παράλληλα θα επεκτείνει την κάλυψη του δικτύου **5G Stand-Alone (SA)**. Ταυτόχρονα, παραμένει προσηλωμένη στην άριστη εμπειρία πελάτη επενδύοντας σε ψηφιακές υπηρεσίες και σημεία επαφής, αλλά και στον μετασχηματισμό των λειτουργιών της.

Λαμβάνοντας υπόψη την τρέχουσα δυναμική της αγοράς, ο ΟΤΕ εκτιμά ότι θα συνεχίσει την αναπτυξιακή του πορεία το 2025: Στις **ευρυζωνικές** υπηρεσίες, θα αξιοποιήσει πρωτοβουλίες όπως το κουπόνι Gigabit και το κουπόνι Smart Readiness με σκοπό να ενισχύσει περαιτέρω τη διείσδυση των υπηρεσιών FTTH. Τις ευρυζωνικές υπηρεσίες αναμένεται να επηρεάσει θετικά και η υπηρεσία FWA, που λανσαρίστηκε πρόσφατα. Στην **τηλεόραση**, η συμφωνία αμοιβαίας διάθεσης αθλητικού περιεχομένου με τη NOVA θα συνεχίσει να ενισχύει τις υπηρεσίες συνδρομητικής τηλεόρασης, ενώ η πρόσφατη νομοθεσία κατά της πειρατείας αναμένεται να υποστηρίξει περαιτέρω την ανάπτυξη. Ο ΟΤΕ επεκτείνει την πελατειακή του βάση ενισχύοντας ταυτόχρονα το μηνιαίο μέσο έσοδο ανά πελάτη (ARPU). Στην **κινητή**, η μεγάλη πελατειακή βάση της καρτοκινητής και οι πρωτοβουλίες για τη μετάβαση των πελατών σε υπηρεσίες υψηλότερης αξίας, παρέχουν περαιτέρω ευκαιρίες ανάπτυξης. Η θετική δυναμική στη συνδρομητική βάση συμβολαίων που αναμένεται να συνεχιστεί το 2025, καθώς και πρόσφατες πρωτοβουλίες στην καρτοκινητή αναμένεται να υποστηρίξουν την ανάπτυξη της κινητής. Στον τομέα **ICT**, ο ΟΤΕ, ως ένας από τους κύριους Systems Integrators για τις επιχειρήσεις και το δημόσιο τομέα στην Ελλάδα και την Ευρωπαϊκή Ένωση, αναμένεται να συνεχίσει να επωφελείται από τη σταδιακή υλοποίηση του Σχεδίου Ανάκαμψης και Ανθεκτικότητας. Στις υπηρεσίες **χονδρικής**, o ΟΤΕ εκτιμά πως οι προκλήσεις θα συνεχιστούν. Η συμφωνία εκπτώσεων όγκου στην αγορά χονδρικής FTTH αναμένεται να ενισχύσει περαιτέρω τη μετάβαση σε υπηρεσίες οπτικών ινών και την αξιοποίηση των επενδύσεων.

*Στόχοι 2025*

* **Ελεύθερες Ταμειακές Ροές (FCF):** Ο Όμιλος ΟΤΕ αναμένει για το 2025 ελεύθερες ταμειακές ροές ύψους €460 εκατ. περίπου συμπεριλαμβανομένων των εκτιμώμενων ταμειακών αναγκών της TELEKOM ROMANIA MOBILE (TKRM), σε περίπτωση που δεν ολοκληρωθεί η πώληση της.
* **Επενδύσεις (CAPEX):** Οι επενδύσεις του Ομίλου για το 2025 αναμένεται να κυμανθούν από €610 εκατ. έως €620 εκατ., καθώς η Εταιρεία συνεχίζει την ανάπτυξη της υποδομής FTTH.
* **Προσαρμοσμένο EBITDA (AL):** O OTE αναμένει αύξηση του EBITDA στην Ελλάδα κατά περίπου 2%, υποστηριζόμενo από ισχυρές επιδόσεις στους βασικούς τομείς, όπως κινητή, ευρυζωνικές υπηρεσίες και τηλεόραση, σε συνδυασμό με αποτελεσματική διαχείριση κόστους σε διάφορους τομείς.

**ΑΜΟΙΒΕΣ ΠΡΟΣ ΤΟΥΣ ΜΕΤΟΧΟΥΣ ΓΙΑ ΤΟ 2025**

Ο ΟΤΕ προτίθεται να διανείμει το 98% περίπου των αναμενόμενων ελεύθερων ταμειακών ροών για το 2025 ύψους €460 εκατ. περίπου. Η συνολική Αμοιβή προς τους Μετόχους για το 2025 θα ανέλθει σε περίπου €451 εκατ. και θα επιμεριστεί σε προτεινόμενο μέρισμα αξίας €298 εκατ. και σε Πρόγραμμα Απόκτησης Ιδίων Μετοχών ύψους €153 εκατ. περίπου. Σε περίπτωση που η πώληση της TELEKOM ROMANIA MOBILE ολοκληρωθεί επιτυχώς μέσα στο 2025 και αναλόγως το αποτέλεσμα, το προτεινόμενο ποσό για την αμοιβή των μετόχων θα προσαρμοστεί κατάλληλα ώστε να αντικατοπτρίζει τον πραγματικό αντίκτυπο στις ελεύθερες ταμειακές ροές του Ομίλου. To προτεινόμενο μέρισμα αντιστοιχεί σε €0,7216 ανά μετοχή. Το μέρισμα θα καταβληθεί, κατόπιν έγκρισής του από τη Γενική Συνέλευση των Μετόχων. Σημειώνεται ότι οι ίδιες μετοχές που θα κατέχει η Εταιρεία κατά την ημερομηνία αποκοπής του μερίσματος, δεν δικαιούνται μέρισμα. Συνεπώς, το μέρισμα που θα αντιστοιχεί σε αυτές τις ίδιες μετοχές, θα προσαυξήσει το μέρισμα των λοιπών μετόχων σύμφωνα με το νόμο.

**ΟΜΙΛΟΣ ΟΤΕ**

**Τα ενοποιημένα έσοδα του Ομίλου** το Δ’ τρίμηνο του 2024 μειώθηκαν κατά 2,7% και διαμορφώθηκαν σε €905,3 εκατ., κυρίως λόγω σημαντικής μείωσης στις υπηρεσίες διεθνούς χονδρικής (χαμηλού ωστόσο περιθωρίου κέρδους στην Ελλάδα) και των συνεχιζόμενων προκλήσεων στις δραστηριότητες στην Ρουμανία. Στην Ελλάδα, τα έσοδα μειώθηκαν κατά 1,4%, καθώς η θετική δυναμική ανάπτυξης στην κινητή, τις υπηρεσίες τηλεόρασης, και τα έργα ICT αντισταθμίστηκε από μια εποχική πτώση στις υπηρεσίες διεθνούς χονδρικής. Στην Ρουμανία, μία άκρως ανταγωνιστική αγορά, τα έσοδα μειώθηκαν κατά 17,4%, αντανακλώντας εν μέρει την επίδραση από τη μείωση στα τέλη τερματισμού κινητής τηλεφωνίας και έσοδα σχετιζόμενα με ICT στο αντίστοιχο τρίμηνο του 2023.

**Τα συνολικά λειτουργικά έξοδα του Ομίλου**, εξαιρουμένων των αποσβέσεων, των απομειώσεων, και των επιβαρύνσεων που σχετίζονται με Προγράμματα Εθελούσιας Αποχώρησης και κόστη αναδιοργάνωσης, μειώθηκαν κατά 4,3% σε σύγκριση με το Δ’ τρίμηνο του 2023 και διαμορφώθηκαν σε €547,1 εκατ., αντανακλώντας κυρίως χαμηλότερα άμεσα κόστη λόγω της μείωσης των εσόδων, και μέτρα περιορισμού του κόστους σε ορισμένες περιοχές, συμπεριλαμβανομένου του κόστους προσωπικού.

**Το προσαρμοσμένο EBITDA (AL) του Ομίλου** ανήλθε σε €344,5 εκατ., αυξημένο κατά 1%, υποστηριζόμενο κυρίως από την ανάπτυξη κατά 1,8% στην Ελλάδα. Το περιθώριο προσαρμοσμένου EBITDA (AL) του Ομίλου στο τρίμηνο ανήλθε σε 38,1% από 36,7% στο Δ’ τρίμηνο 2023.

**Τα λειτουργικά κέρδη προ χρηματοοικονομικών και επενδυτικών δραστηριοτήτων του Ομίλου (EBIT)** ανήλθαν σε €115,3 εκατ. μειωμένα κατά 35,4% σε σύγκριση με €178,5 εκατ. ένα χρόνο πριν, κυρίως λόγω αύξησης κατά 42,7% των αποσβέσεων από την απομείωση της λογιστικής αξίας για την TELEKOM ROMANIA MOBILE κατά €89,8 εκατ. που αναγνωρίστηκε το Δ’ τρίμηνο του 2024, ως αποτέλεσμα του σχετικού ελέγχου απομείωσης.

**Οι επενδύσεις σε πάγια περιουσιακά στοιχεία** ανήλθαν σε €166,7 εκατ., μειωμένες κατά 13,0% από το Δ’ τρίμηνο του 2023, λόγω των χαμηλότερων επενδύσεων σε τηλεοπτικό περιεχόμενο, σε σύγκριση με την ίδια περίοδο ένα χρόνο πριν, μετά τη δημοπρασία για τα τηλεοπτικά δικαιώματα μετάδοσης της UEFA. Οι επενδύσεις στην Ελλάδα και στην κινητή Ρουμανίας διαμορφώθηκαν σε €158,4 εκατ. και €8,3 εκατ., αντίστοιχα.

**Οι προσαρμοσμένες ελεύθερες ταμειακές ροές μετά από μισθώσεις** διαμορφώθηκαν σε €141,6 εκατ. το Δ’ τρίμηνο του 2024, αυξημένες κατά 22%, αντανακλώντας χαμηλότερες επενδύσεις και υψηλότερη κερδοφορία, ενώ οι **ελεύθερες ταμειακές ροές μετά από μισθώσεις** διαμορφώθηκαν σε €100,7 εκατ. αντικατοπτρίζοντας κυρίως τις πρόσθετες φορολογικές επιβαρύνσεις ύψους €33,5 εκατ. που επιβλήθηκαν στην TELEKOM ROMANIA MOBILE στο πλαίσιο ελέγχου των οικονομικών χρήσεων 2017-2021.

**Ο καθαρός δανεισμός του Ομίλου** στις 31 Δεκεμβρίου 2024 διαμορφώθηκε σε €643,4 εκατ. και αντιστοιχεί σε 0,5 φορές το προσαρμοσμένο ΕΒΙTDA (AL) σε δωδεκάμηνη βάση. Η επόμενη αποπληρωμή ομολόγου για τον Όμιλο τοποθετείται τον Σεπτέμβριο του 2026 (Ομόλογο €500 εκατ., 0,875%).

|  |  |  |  |  |  |  |
| --- | --- | --- | --- | --- | --- | --- |
| **Κύκλος Εργασιών** **(Εκατ. € )** | **Q4'24** | **Q4'23** | **y-o-y** | **12M'24** | **12M'23** | **y-o-y** |
| Ελλάδα | 843,1 | 854,8 | -1,4% | 3.334,0 | 3.189,4 | +4,5% |
| Ρουμανία κινητή | 64,0 | 77,5 | -17,4% | 263,3 | 286,9 | -8,2% |
| *Ενδοομιλικές απαλοιφές* | *(1,8)* | *(2,1)* | *-14,3%* | *(6,5)* | *(7,4)* | *-12,2%* |
| **Όμιλος ΟΤΕ** | **905,3** | **930,2** | **-2,7%** | **3.590,8** | **3.468,9** | **+3,5%** |

|  |  |  |  |  |  |  |
| --- | --- | --- | --- | --- | --- | --- |
| **Προσαρμοσμένο EBITDA**  **μετά από μισθώσεις (AL) (Εκατ. € )** | **Q4'24** | **Q4'23** | **y-o-y** | **12M'24** | **12M'23** | **y-o-y** |
| Ελλάδα | 343,1 | 337,0 | +1,8% | 1.346,2 | 1.325,5 | +1,6% |
| *Περιθώριο (%)* | *40,7%* | *39,4%* | *+1,3 μον* | *40,4%* | *41,6%* | *-1,2 μον* |
| Ρουμανία κινητή | 1,4 | 4,1 | -65,9% | 1,1 | 17,0 | -93,5% |
| *Περιθώριο (%)* | *2,2%* | *5,3%* | *-3,1 μον* | *0,4%* | *5,9%* | *-5,5 μον* |
| **Όμιλος ΟΤΕ** | **344,5** | **341,1** | **+1,0%** | **1.347,3** | **1.342,5** | **+0,4%** |
| ***Περιθώριο (%)*** | ***38,1%*** | ***36,7%*** | ***+1,4 μον*** | ***37,5%*** | ***38,7%*** | ***-1,2 μον*** |

**ΒΙΩΣΙΜΗ ΑΝΑΠΤΥΞΗ**

To 2024 συνεχίστηκαν οι σημαντικές επιδόσεις μας σε θέματα βιώσιμης ανάπτυξης, όπως αυτές αποτυπώνονται και στην πρώτη ενοποιημένη Έκθεση Βιωσιμότητας για τον Όμιλο ΟΤΕ. Ενδεικτικά, στο τομέα του Περιβάλλοντος πετύχαμε:

* Μείωση των εκπομπών σε όλη την αλυσίδα αξίας κατά 8% το 2024, σε σχέση με το προηγούμενο έτος
* 100% κάλυψη των αναγκών σε ηλεκτρική ενέργεια από ανανεώσιμες πηγές
* 88% των παραγόμενων αποβλήτων ανακυκλώθηκε
* Βιώσιμη διαχείρισή του 100% των ICT αποβλήτων

**ΕΛΛΑΔΑ**

|  |  |  |  |  |
| --- | --- | --- | --- | --- |
| **Λειτουργικά Στοιχεία Σταθερής** | **Q4'24** | **Q4'23** | **y-o-y** | **Καθαρές προσθήκες** |
| **Συνδέσεις Σταθερής** | **2.580.799** | **2.616.711** | **-1,4%** | **(35.912)** | **(5.852)** |
| **Ευρυζωνικές Συνδέσεις** | **2.352.149** | **2.355.545** | **-0,1%** | **(3.396)** | **2.566** |
| *εκ των οποίων συνδέσεις οπτικών ινών FTTx* | *1.612.394* | *1.544.981* | *+4,4%* | *67.413* | 20.216 |
| *εκ των οποίων συνδέσεις FTTH*  | *394.499* | *250.557* | *+57,4%* | *143.942* | *39.445* |
| **Συνδρομητές τηλεόρασης** | **725.594** | **677.035** | **+7,2%** | **48.559** | **15.405** |

*Σημείωση: Όλοι οι λειτουργικοί Δείκτες Απόδοσης για τις περιόδους 2024 και 2023 έχουν αναταξινομηθεί. Τα λειτουργικά στοιχεία Σταθερής, Ευρυζωνικών συνδέσεων και Τηλεόρασης περιλαμβάνουν μόνο συνδέσεις που σχετίζονται με έσοδα (RGU: Revenue Generating Unit ).*

**FTTH:** Το 2024, ο OTE εδραίωσε τη θέση του ως ο μεγαλύτερος πάροχος οπτικής ίνας στην Ελλάδα. Στο τέλος Δεκεμβρίου 2024, 1,7 εκατ. σπίτια και επιχειρήσεις είχαν πρόσβαση στο δίκτυο FTTH του ΟΤΕ, το οποίο καλύπτει πλέον ένα πολύ σημαντικό κομμάτι των συνολικών εγκατεστημένων γραμμών FTTH στην Ελλάδα. Ο ΟΤΕ θα συνεχίσει να επεκτείνει την κάλυψη FTTH ώστε να φτάσει σε περίπου 2,1 εκατ. νοικοκυριά και επιχειρήσεις μέχρι το τέλος του 2025 και σε περίπου 3 εκατ. νοικοκυριά και επιχειρήσεις μέχρι το 2027.

Για ένα ακόμη τρίμηνο, ο ΟΤΕ συνεχίζει να ενισχύει δυναμικά την πελατειακή βάση του FTTH, καταγράφοντας ρεκόρ νέων συνδέσεων στους 39 χιλιάδες. Οι συνολικοί συνδρομητές FTTH ανέρχονται σε 394 χιλιάδες, αντιπροσωπεύοντας το 16,8% των συνολικών ευρυζωνικών συνδέσεων. Παρόλο που η εν λόγω αύξηση αντιστοιχεί σε 6 ποσοστιαίες μονάδες σε σύγκριση με το προηγούμενο έτος, παραμένει αρκετός χώρος για μελλοντική ανάπτυξη. To ποσοστό διείσδυσης των πελατών ΟΤΕ που έχουν πρόσβαση στην υποδομή FTTH, έχει ήδη ξεπεράσει το 40%, επιβεβαιώνοντας τη ζήτηση για υπηρεσίες συνδεσιμότητας υψηλής ποιότητας.

Στο τέλος του 2024, η διείσδυση στις υποδομές FTTH του ΟΤΕ (συνολικό ποσοστό FTTH πελατών αγοράς επί των διαθέσιμων γραμμών OTE) ανήλθε σε 26,2%, αντανακλώντας ισχυρή αύξηση από 19,5% ένα χρόνο πριν. Από το σύνολο των 394 χιλιάδων συνδρομητών FTTH, το 85% χρησιμοποιούν την υποδομή του ΟΤΕ. Επιπλέον, το 41% των συνδρομητών FTTH του ανταγωνισμού βασίζονται στις υποδομές του ΟΤΕ, συγκριτικά με 36% ένα χρόνο πριν, αύξηση που οφείλεται στις πρόσφατες συμφωνίες εκπτώσεων όγκου στην αγορά χονδρικής FTTH μεταξύ βασικών παρόχων της αγοράς.

**Κουπόνι επιδότησης (Gigabit Voucher)**: Το κουπόνι επιδότησης (Gigabit Voucher) για σύνδεση οπτικών ινών που διατέθηκε στο τέλος του 2024, αναμένεται να δώσει περαιτέρω ώθηση στην υιοθέτηση συνδέσεων FTTH. Το μέγιστο ποσό ανά κουπόνι είναι 200 ευρώ για ταχύτητες τουλάχιστον 250Mbps, με 24μηνη διάρκεια και υλοποιείται σε τέσσερα στάδια, παράλληλα με το κουπόνι επιδότησης για σύνδεση εντός κτιρίου (Smart Readiness). Αυτά τα προγράμματα επιδοτήσεων αναμένεται να αυξήσουν την διείσδυση της οπτικής ίνας και να συμβάλλουν στην αξιοποίηση της υποδομής του ΟΤΕ. Η βελτιωμένη εμπειρία πελάτη από τις υπηρεσίες FTTH, η μικρότερη απώλεια πελατών, καθώς και το χαμηλότερο λειτουργικό κόστος του δικτύου FTTH, καθιστούν σημαντική την επέκταση της πελατειακής βάσης FTTH, θέτοντας τα θεμέλια για συνεχή ανάπτυξη.

**Τεχνολογία Fixed Wireless Access (FWA):** Στην αγορά ευρυζωνικών υπηρεσιών σταθερής, ιδίως σε περιοχές όπου η υποδομή των οπτικών ινών δεν είναι ακόμα διαθέσιμη, η εταιρεία έχει αντιμετωπίσει αρκετές προκλήσεις. Για να ανταποκριθεί αποτελεσματικά, στις αρχές του 2025, ο ΟΤΕ έγινε ο πρώτος πάροχος που λάνσαρε υπηρεσίες FWA (το COSMOTE 5G WiFi) αξιοποιώντας την προηγμένη τεχνολογική δυνατότητα του Network Slicing που παρέχει το δίκτυο 5G Stand Alone (SA).

**Υπηρεσίες Τηλεόρασης:** Το Δ’ τρίμηνο του 2024, οι συνδρομητές τηλεόρασης του ΟΤΕ ανήλθαν σε 726 χιλιάδες, καταγράφοντας αύξηση 7,2% σε σχέση με την αντίστοιχη περσινή περίοδο. Ο ΟΤΕ προσέλκυσε 15 χιλιάδες νέους συνδρομητές τηλεόρασης, γεγονός που αποδίδεται κυρίως στην συμφωνία αμοιβαίας διάθεσης αθλητικού περιεχομένου ΟΤΕ-ΝΟVΑ. Η συμφωνία, εκτός από το ότι παρέχει τη δυνατότητα πρόσβασης σε πιο πλούσιο αθλητικό περιεχόμενο, ενισχύει την αξία των υπηρεσιών και αποτελεί μια αποτελεσματική πολιτική δράσης κατά της πειρατείας. H συμφωνία αναμένεται να οδηγήσει στην ανάπτυξη της συνολικής αγοράς συνδρομητικής τηλεόρασης στην Ελλάδα, ενώ η πρόσφατη νομοθετική έγκριση κατά της πειρατείας αναμένεται να υποστηρίξει περαιτέρω αυτή την κατεύθυνση.

|  |  |  |  |  |
| --- | --- | --- | --- | --- |
| **Λειτουργικά Στοιχεία Κινητής** | **Q4'24** | **Q4'23** | **y-o-y** | **Καθαρές Προσθήκες** |
| **Συνδρομητές Κινητής** | **7.142.553** | **7.118.679** | **+0,3%** | **23.874** | **(42.154)** |
|  *Συνδρομητές Συμβολαίου* | *2.856.891* | *2.682.371* | *+6,5%* | *174.520* | *33.581* |
|  *Συνδρομητές Καρτοκινητής* | *4.285.662* | *4.436.308* | *-3,4%* | *(150.646)* | *(75.735)* |

*Σημείωση: Όλοι οι λειτουργικοί Δείκτες Απόδοσης για τις περιόδους 2024 και 2023 έχουν αναταξινομηθεί. Στην Κινητή, η αναταξινόμηση αναφέρεται κυρίως σε ανακατανομή μεταξύ πελατών συμβολαίου και καρτοκινητής.*

Στην κινητή, ο ΟΤΕ πέτυχε ακόμα ένα τρίμηνο αύξησης των πελατών συμβολαίου, αξιοποιώντας την υπεροχή του δικτύου και την άριστη εξυπηρέτηση πελατών. Οι προσθήκες των πελατών συμβολαίου παρέμειναν ισχυρές, στις 34 χιλιάδες, αυξάνοντας τη συνδρομητική βάση σε 2,9 εκατ., που αντιστοιχεί σε ετήσια αύξηση 6,5%. Οι προσθήκες νέων πελατών και η μετάβαση πελατών καρτοκινητής σε υπηρεσίες συμβολαίου ήταν για ακόμα ένα τρίμηνο αξιοσημείωτες. Οι πελάτες καρτοκινητής αντιπροσωπεύουν πλέον το 60% της συνολικής συνδρομητικής βάσης κινητής, από 62% ένα χρόνο πριν, παρέχοντας το υπόβαθρο για περεταίρω αναβαθμίσεις.

Συνεπής με τη στρατηγική της, η εταιρεία συνεχίζει να επενδύει στην επέκταση του δικτύου κινητής. Η πληθυσμιακή κάλυψη του [δικτύου 5G](http://www.cosmote.gr/5g) έφτασε το 99% το 2024, ενώ ο ΟΤΕ είναι η πρώτη εταιρεία στην Ελλάδα που αναβάθμισε το δίκτυο 5G σε δίκτυο 5G+(5G Stand-Alone) φτάνοντας περίπου το 60% πληθυσμιακής κάλυψης. Το δίκτυο νέας γενιάς 5G Stand-Alone (SA), θα ενισχύσει περαιτέρω την εμπειρία πελάτη, παρέχοντας ακόμα μεγαλύτερη αξιοπιστία στις επικοινωνίες, και, σταδιακά, ακόμα υψηλότερη ταχύτητα download και upload, εξαιρετικά χαμηλή απόκριση (latency), βελτιωμένη κάλυψη σε κλειστούς χώρους, φέρνοντας τη χώρα ένα βήμα πιο κοντά στην κοινωνία των Gigabit.

Οι συνεχείς επενδύσεις στο δίκτυο κινητής οδηγούν σε πλήθος διακρίσεων. Το δίκτυο του ΟΤΕ είναι ένα από τα μόλις τρία δίκτυα κινητής παγκοσμίως με πιστοποίηση «Best in Test» από την umlaut για δέκατη συνεχόμενη χρονιά, ενώ διακρίθηκε και ως «το πιο γρήγορο δίκτυο κινητής στην Ελλάδα», στα Speedtest AwardsTM της Ookla® για όγδοη συνεχόμενη χρονιά. Η αναγνώριση της κορυφαίας ποιότητας του δικτύου, αλλά και οι συνεχείς επενδύσεις, ενισχύουν την εμπιστοσύνη των πελατών και οδηγούν σε ενίσχυση των εσόδων.

|  |  |  |  |  |  |  |
| --- | --- | --- | --- | --- | --- | --- |
|  **Χρηματοοικονομικά Στοιχεία (Εκατ. €)** | **Q4'24** | **Q4'23** | **y-o-y** | **12M'24** | **12M'23** | **y-o-y** |
| **Κύκλος Εργασιών** | **843,1** | **854,8** | **-1,4%** | **3.334,0** | **3.189,4** | **4,5%** |
| Έσοδα λιανικής σταθερής | 226,8 | 230,1 | -1,4% | 911,0 | 915,1 | -0,4% |
| *...συμπ. Data Com.* | *251,4* | *253,8* | *-0,9%* | *1.005,4* | *1.007,4* | *-0,2%* |
| Έσοδα από υπηρεσίες κινητής | 252,4 | 249,0 | +1,4% | 1.037,3 | 1.009,0 | +2,8% |
| Έσοδα χονδρικής | 134,9 | 156,7 | -13,9% | 583,1 | 572,5 | +1,9% |
| Λοιπά Έσοδα | 229,0 | 219,0 | +4,6% | 802,6 | 692,8 | +15,8% |
| *…εκ των οποίων System Solutions* | *88,0* | *87,0* | *+1,1%* | *313,9* | *235,1* | *+33,5%* |
| **Προσαρμοσμένο EBITDA (AL)** | **343,1** | **337,0** | **+1,8%** | **1.346,2** | **1.325,5** | **+1,6%** |
| ***Περιθώριο (%)*** | ***40,7%*** | ***39,4%*** | ***+1,3 μον*** | ***40,4%*** | ***41,6%*** | ***-1,2 μον*** |

* **Τα συνολικά έσοδα** στην Ελλάδα μειώθηκαν κατά 1,4% και διαμορφώθηκαν σε €843,1εκατ. στο Δ’ τρίμηνο του 2024, καθώς τα χαμηλότερα έσοδα διεθνούς χονδρικής αντιστάθμισαν τη θετική δυναμική στις υπηρεσίες κινητής, τηλεόρασης και ICT.
* **Τα έσοδα από υπηρεσίες λιανικής σταθερής** στην Ελλάδα μειώθηκαν κατά 1,4% στο τρίμηνο. Η βάση σύγκρισης από την κατάργηση της έκπτωσης "e-bill" στα τέλη του 2023, σε συνδυασμό με τις προκλήσεις στις παραδοσιακές υπηρεσίες φωνής, οδήγησε στην πτωτική τάση των εσόδων από υπηρεσίες σταθερής. Η συνεχιζόμενη ισχυρή δυναμική στην τηλεόραση σε συνδυασμό με το κουπόνι Gigabit για FTTH, καθώς και την υπηρεσία FWA που λανσαρίστηκε πρόσφατα, αναμένεται να υποστηρίξει τα έσοδα από υπηρεσίες λιανικής σταθερής κατά το επόμενο διάστημα.
* **Τα έσοδα από υπηρεσίες κινητής** διατήρησαν τη θετική δυναμική το Δ’ τρίμηνο του 2024 αυξημένα κατά 1,4%. H επιβράδυνση του ρυθμού ανάπτυξης αποδίδεται σε λόγους συγκρισιμότητας λόγω ορισμένων πρωτοβουλιών που εισήχθησαν στο τέταρτο τρίμηνο του 2023 κυρίως στην καρτοκινητή, καθώς και στην κατάργηση της έκπτωσης "e-bill". Η συνεχιζόμενη ανάπτυξη στο κομμάτι της κινητής αντανακλά κυρίως τη μετάβαση πελατών καρτοκινητής σε υπηρεσίες συμβολαίου, καθώς και τη μετάβαση των πελατών σε υπηρεσίες υψηλότερης αξίας. Το εξαιρετικά υψηλό ποσοστό πελατών καρτοκινητής, σε συνδυασμό με τη δυνατότητα αύξησης της χρήσης δεδομένων, παρέχει μια σημαντική ευκαιρία ανάπτυξης. Επιπλέον, η Εταιρεία ανακοίνωσε πρόσφατα ορισμένες πρωτοβουλίες στον τομέα της καρτοκινητής, που αναμένεται να υποστηρίξουν περαιτέρω την ανάπτυξη της κινητής τηλεφωνίας στην επόμενη περίοδο. Για το 2024, τα έσοδα περιαγωγής ανήλθαν σε €54 εκατ. ευρώ, καταγράφοντας αύξηση 3,5% σε σύγκριση με το προηγούμενο έτος.
* **Τα έσοδα από υπηρεσίες χονδρικής** κατέγραψαν μείωση 13,9% στο τρίμηνο, λόγω τόσο των χαμηλότερων εσόδων από διεθνή κίνηση χαμηλού περιθωρίου κέρδους, όσο και της αναμενόμενης πτώσης στις εγχώριες ροές χονδρικής, που σχετίζεται με τις υποδομές δικτύων των υπόλοιπων παρόχων. Η συμφωνία στην αγορά χονδρικής FTTH θα επιτρέψει στον ΟΤΕ να μετριάσει μερικώς τον αρνητικό αντίκτυπο.
* **Τα λοιπά έσοδα** αυξήθηκαν κατά 4,6% στο τρίμηνο, υποστηριζόμενα από αύξηση 7,4% στα έσοδα από πώληση συσκευών, καθώς και από την ισχυρή δυναμική των έργων ICT. Ειδικότερα, τα έσοδα από system solutions σημείωσαν αύξηση 1,1% στο τρίμηνο, παρά την μη ευνοϊκή βάση σύγκρισης, καθώς μεγάλα έργα του 3ου τριμήνου του 2023 πέρασαν στο τέταρτο τρίμηνο, ως αποτέλεσμα της εκλογικής περιόδου στην Ελλάδα. Ο ΟΤΕ λειτουργεί ως ένας από τους κύριους Systems Integrators για τις επιχειρήσεις και τον δημόσιο τομέα, υποστηρίζοντας την ψηφιακοποίηση, παρέχοντας προηγμένες δικτυακές υποδομές, καινοτόμες, εξατομικευμένες λύσεις IT και cloud. Πρόσφατες συμφωνίες περιλαμβάνουν τη σύμβαση-πλαίσιο με την Υπηρεσία Επικοινωνιών και Πληροφοριών του ΝΑΤΟ (NCIA) για τη δημιουργία σύγχρονων τεχνολογικών υποδομών και την παροχή συμβουλευτικών υπηρεσιών. Στον ΟΤΕ έχουν επίσης ανατεθεί αρκετές συμβάσεις στον ιδιωτικό τομέα, συμπεριλαμβανομένης της παροχής υπηρεσιών διαχείρισης δικτύου, συστημάτων ERP, υποδομών οπτικών ινών κ.λπ.
* **Το προσαρμοσμένο EBITDA (AL)** στην Ελλάδα αυξήθηκε κατά 1,8% στο τρίμηνο, στα €343,1 εκατ. καταγράφοντας επιτάχυνση του ρυθμού ανάπτυξης σε σύγκριση με τις τάσεις που καταγράφηκαν στα προηγούμενα τρίμηνα, ενώ το περιθώριο ανήλθε στο 40,7%. Η συνεχιζόμενη αύξηση των εσόδων από υπηρεσίες κινητής σε συνδυασμό με χαμηλότερα κόστη, κυρίως στο κομμάτι προσωπικού και συντήρησης, αντιστάθμισαν την πίεση σε κάποιες γραμμές εσόδων καθώς και το υψηλότερο κόστος ενέργειας κατά περίπου €7 εκατ.

**ΡΟΥΜΑΝΙΑ**

|  |  |  |  |  |
| --- | --- | --- | --- | --- |
| **Λειτουργικά στοιχεία** | **Q4'24** | **Q4'23** | **y-o-y** | **Q4’24 καθαρές προσθήκες** |
| **Συνδρομητές κινητής** | **3.516.885** | **3.798.434** | **-7,4%** | **(281.549)** | **(30.236)** |
|  *Συνδρομητές συμβολαίου* | *1.968.605* | *1.915.939* | *+2,7%* | *52.666* | *8.678* |
|  *Συνδρομητές καρτοκινητής* | *1.548.280* | *1.882.495* | *-17,8%* | *(334.215)* | *(38.914)* |

|  |  |  |  |  |  |  |
| --- | --- | --- | --- | --- | --- | --- |
|  **Χρηματοοικονομικά Στοιχεία (Εκατ. €)** | **Q4'24** | **Q4'23** | **y-o-y** | **12M'24** | **12M'23** | **y-o-y** |
| **Κύκλος Εργασιών** | **64,0** | **77,5** | **-17,4%** | **263,3** | **286,9** | **-8,2%** |
| Έσοδα από υπηρεσίες κινητής | 37,3 | 43,3 | -13,9% | 154,7 | 185,0 | -16,4% |
| Λοιπά Έσοδα | 26,7 | 34,2 | -21,9% | 108,6 | 101,9 | +6,6% |
| **Προσαρμοσμένο EBITDA (AL)** | **1,4** |  **4,1** | **-65,9%** |  **1,1** | **17,0** | **-93,5%** |
| ***Περιθώριο (%)*** | ***2,2%*** | ***5,3%*** | ***-3,1 μον*** | ***0,4%*** | ***5,9%*** | ***-5,5μον*** |

**Τα συνολικά έσοδα** της Telekom Romania Mobile (TKRM) διαμορφώθηκαν σε €64 εκατ. στο τρίμηνο, μειωμένα κατά 17,4% σε σύγκριση με την αντίστοιχη περίοδο του 2023. Τα έσοδα από υπηρεσίες κινητής επηρεάστηκαν από το δύσκολο ανταγωνιστικό περιβάλλον, καθώς και από τη μείωση στα τέλη τερματισμού. Η μείωση κατά 50% στα τέλη τερματισμού είναι σε ισχύ από τις αρχές του 2024. Επιπλέον το αντίστοιχο συγκρίσιμο τρίμηνο του 2023 περιλαμβάνει έσοδα €5 εκατ. από υπηρεσίες ICT. Εξαιρουμένης της επίδρασης από τα τέλη τερματισμού και τις υπηρεσίες ICT, τα συνολικά έσοδα θα ήταν μειωμένα περίπου €6 εκατ. ή 9,5%.Οι θετικές προσθήκες πελατών συμβολαίου συνεχίζονται, με την κινητή Ρουμανίας να πετυχαίνει αύξηση 2,7% ετησίως στους συνδρομητές συμβολαίου, σε 1,97 εκατομμύρια. Οι συνολικές καθαρές προσθήκες πελατών το τρίμηνο ανήλθαν στις 9 χιλιάδες.

Τον Οκτώβριο του 2024, η φορολογική αρχή της Ρουμανίας επέβαλε στην Telekom Romania Mobile (TKRM) €33,5 εκατ. πρόσθετες φορολογικές επιβαρύνσεις στο πλαίσιο ελέγχου των οικονομικών χρήσεων 2017-2021. Το ποσό αυτό δεν επηρεάζει τα Προσαρμοσμένα μεγέθη (βλ. Εναλλακτικούς Δείκτες Μέτρησης Απόδοσης).

**Το προσαρμοσμένο EBITDA (AL)** στην TKRM διαμορφώθηκε στα €1,4 εκατ., επηρεασμένο από πίεση στα έσοδα, καθώς και από τον νέο φόρο στα έσοδα που τέθηκε σε ισχύ το 2024.

**ΓΕΓΟΝΟΤΑ ΤΡΙΜΗΝΟΥ**

**Πρόγραμμα απόκτησης ιδίων μετοχών**

Κατά την περίοδο 26 Φεβρουαρίου 2024 μέχρι και 10 Ιανουαρίου 2025, όπου ολοκληρώθηκαν οι αγορές στο πλαίσιο του Προγράμματος Επαναγοράς Ιδίων Μετοχών για το 2024, η Εταιρεία απέκτησε 10.556.684 ίδιες μετοχές με μέση τιμή αγοράς €14,48 ανά μετοχή. Εκ του συνόλου αυτού, 3.381.933 μετοχές που αποκτήθηκαν κατά την περίοδο 26 Φεβρουαρίου 2024 μέχρι και 31 Μαΐου 2024, ακυρώθηκαν και διαγράφηκαν από το Χρηματιστήριο Αθηνών στις 24 Ιουλίου 2024, μαζί με 1.926.507 μετοχές που είχαν αποκτηθεί στο πλαίσιο προηγούμενου προγράμματος. Στις 25 Φεβρουαρίου 2025, η Εταιρεία κατείχε 7.174. 751 ίδιες μετοχές που αποκτήθηκαν στο διάστημα από 1 Ιουνίου 2024 έως και 10 Ιανουαρίου 2025, ημερομηνία κατά την οποία ολοκληρώθηκαν οι αγορές με σκοπό την ακύρωση των μετοχών στην Ετήσια Τακτική Γενική Συνέλευση των Μετόχων.

Το Πρόγραμμα Επαναγοράς Ιδίων Μετοχών για το 2025 αναμένεται να ξεκινήσει τις επόμενες ημέρες.

**Αποπληρωμή ομολόγου**

Στις 24 Οκτωβρίου 2024, αποπληρώθηκε στη λήξη του το ομόλογο σταθερού επιτοκίου ύψους €40 εκατ., το οποίο είχε εκδοθεί στο πλαίσιο του Προγράμματος Έκδοσης Ομολόγων Μεσοπρόθεσμης Διάρκειας της OTE PLC και είχε πλήρως αναληφθεί από την Deutsche Telekom AG.

**Πιθανή Πώληση Telekom Romania Mobile**

Στις 31 Οκτωβρίου 2024, ο ΟΤΕ ανακοίνωσε ότι έχει ξεκινήσει διαπραγματεύσεις για την πώληση της Telekom Romania Mobile (“TKRM”) με την Digi Romania S.A και την Vodafone Romania S.A. Τα μέρη έχουν υπογράψει μνημόνιο συνεργασίας (MoU) και έχουν υποβάλει αίτηση προς έγκριση στις αρμόδιες αρχές της Ρουμανίας (RCC, FDI, ANCOM). Το μνημόνιο συνεργασίας προβλέπει ότι ορισμένα περιουσιακά στοιχεία της TKRM θα αποκτηθούν από την Digi, ενώ τα υπόλοιπα περιουσιακά στοιχεία και η Εταιρεία θα αποκτηθούν από τη Vodafone Romania. Η ολοκλήρωση της συναλλαγής υπόκειται στην υπογραφή της Σύμβασης Αγοράς Μετοχών και της τεκμηρίωσης της συναλλαγής, καθώς και σε εγκρίσεις από ρυθμιστικές αρχές.

**Απόσχιση του κλάδου παθητικών υποδομών κινητής**

Στις 13 Νοεμβρίου 2024, το Διοικητικό Συμβούλιο του ΟΤΕ αποφάσισε την έναρξη διαδικασίας διάσπασης δια της απόσχισης του κλάδου παθητικών υποδομών κινητής και τη σύσταση για τον σκοπό αυτό νέας εταιρείας. Η απόσχιση θα πραγματοποιηθεί σύμφωνα με τις διατάξεις του Ν. 4601/2019, του Ν. 4548/2018, του Ν. 4172/2013 και του Ν. 4438/2016. Ως ημερομηνία σύνταξης ισολογισμού/λογιστικής κατάστασης μετασχηματισμού ορίσθηκε η 30ή Νοεμβρίου. Με την ανωτέρω απόφαση επιδιώκεται η βελτιστοποίηση της εταιρικής δομής, της επιχειρησιακής αποτελεσματικότητας και η δημιουργία αξίας στον Όμιλο OTE. Η ολοκλήρωση της διαδικασίας απόσχισης τελεί υπό την αίρεση των απαιτούμενων εγκρίσεων από το Διοικητικό Συμβούλιο και τη Γενική Συνέλευση των μετόχων της Εταιρείας, καθώς και της λήψης των αναγκαίων εγκρίσεων από τις αρμόδιες Αρχές.

**Λεπτομέρειες Τηλεδιάσκεψης**

**Τετάρτη, 26 Φεβρουαρίου 2025**

13:00pm (EEST), 11:00am (BST), 12:00pm (CEST), 06:00am (EDT)

Ελλάδα +30 210 9460 800

Γερμανία +49 (0) 69 2222 4493

Ηνωμένο Βασίλειο & Διεθνή + 44 (0) 203 059 5872

ΗΠΑ +1 516 447 5632

Συνιστούμε να καλέσετε οποιονδήποτε από τους παραπάνω αριθμούς 5 έως 10 λεπτά πριν την έναρξη της Τηλεδιάσκεψης.

Η τηλεδιάσκεψη θα πραγματοποιηθεί σε πραγματικό χρόνο μετάδοσης μέσω διαδικτύου και μπορείτε να εγγραφείτε μέσω σύνδεσης στο: [https://87399.themediaframe.eu/links/otegroup250226.html](https://trackme.apifon.com/https%3A//87399.themediaframe.eu/links/otegroup250226.html/dXlJa3RYR2xnQVJxSDcyNkptUVpfWWF0WFUwMjRXSUllNnljaXRrM0VrRWxyaEh6eGVYYTVieWgtRnMyUC1ONVV6X3FjTVJWV3N2b1l2VmlOMXo0RGc9PQ/UVJzeEZsNVVYbFJSaEkzdTBBRW94b0NpMWx1VXhWckVXVG9ycm5Bc0Jjaz0/a1BrZ3RPMXRSR080QUFuV1YwZ2lFRGNxbzM2WGZOdUY5YkE0a3FOTHdRYm1kc1pTNWFXRGxWSzktWHlLX09DWUF2TV83SEFDTWFmX0V6VzFmY1p0blVDbVYxNUxqX0V3WE1udmxHOERqN3M9)

*Αν δυσκολεύεστε να συνδεθείτε μπορείτε να καλέσετε στο: + 30 210 9460803*

***ns.html***

**Δήλωση Αποποίησης Ευθύνης**

Η παρούσα ανακοίνωση περιλαμβάνει ορισμένες δηλώσεις που αφορούν σε μελλοντικές εξελίξεις. Οι εν λόγω δηλώσεις υπόκεινται σε κινδύνους και αβεβαιότητες που θα μπορούσαν να επηρεάσουν ουσιωδώς τα αναμενόμενα αποτελέσματα. Οι εν λόγω κίνδυνοι και αβεβαιότητες περιλαμβάνουν, μεταξύ άλλων, τη μεταβολή των οικονομικών, χρηματοοικονομικών, επιχειρηματικών ή άλλων συνθηκών της αγοράς. Συνεπώς, συνιστάται στους αναγνώστες να μη βασιστούν στις δηλώσεις που αφορούν σε μελλοντικές εξελίξεις. Το περιεχόμενο της παρούσας ανακοίνωσης δεν πρέπει να ερμηνευθεί ως πρόβλεψη κερδών και δεν υπάρχει εγγύηση ότι οι εν λόγω δηλώσεις και προβλέψεις θα πραγματοποιηθούν. Συνιστάται στους αποδέκτες της παρούσας να μην αποδώσουν αδικαιολόγητη βαρύτητα στις εν λόγω δηλώσεις, οι οποίες απηχούν τις θέσεις του Ομίλου μόνο κατά την ημερομηνία της παρούσας ανακοίνωσης, και να προβούν σε δική τους ανεξάρτητη ανάλυση και απόφαση σε σχέση με τις περιόδους στις οποίες αφορούν οι προβλέψεις.

**Πίνακες που ακολουθούν**

1. Εναλλακτικοί Δείκτες Μέτρησης Απόδοσης (“ΕΔΜΑ”)
2. Κατάσταση Χρηματοοικονομικής Θέσης (Ενοποιημένη) της 31ης Δεκεμβρίου 2024 και της 31ης Δεκεμβρίου 2023.
3. Ενοποιημένη Κατάσταση Αποτελεσμάτων για το τρίμηνο που έληξε στις 31Δεκεμβρίου 2024 και συγκριτική με το 2023
4. Ενοποιημένη Κατάσταση Ταμειακών Ροών για το τρίμηνο που έληξε στις 31Δεκεμβρίου 2024 και συγκριτική με το 2023

**Ι. ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ**

Ο Όμιλος χρησιμοποιεί Εναλλακτικούς Δείκτες Μέτρησης Απόδοσης («ΕΔΜΑ”) στο πλαίσιο λήψης αποφάσεων σχετικά με τον χρηματοοικονομικό, λειτουργικό και στρατηγικό σχεδιασμό του καθώς και για την αξιολόγηση και την αποτύπωση των επιδόσεών του. Οι ΕΔΜΑ εξυπηρετούν στην καλύτερη κατανόηση των χρηματοοικονομικών και λειτουργικών αποτελεσμάτων του Ομίλου, της χρηματοοικονομικής του θέσης καθώς και της κατάστασης ταμειακών ροών. Οι ΕΔΜΑ καθώς και οι αντίστοιχοι προσαρμοσμένοι δείκτες υπολογίζονται χρησιμοποιώντας τα ποσά από τις χρηματοοικονομικές καταστάσεις του Ομίλου καθώς και τα παρακάτω στοιχεία, τα οποία λόγω της φύσης τους επηρεάζουν την συγκρισιμότητα των μεγεθών. Δεδομένου ότι αυτά τα κόστη ή οι καταβολές είναι σημαντικού μεγέθους και μη περιοδικά, είναι κοινή πρακτική του κλάδου να εξαιρούνται από τον υπολογισμό των ΕΔΜΑ και των προσαρμοσμένων δεικτών ώστε να διευκολυνθεί η σύγκριση μεταξύ των εταιρειών της αγοράς τηλεπικοινωνιών και να κατανοήσει ο επενδυτής καλύτερα τις επιδόσεις του Ομίλου που επιτυγχάνονται από την συνεχιζόμενη δραστηριότητα. Οι εναλλακτικοί δείκτες (ΕΔΜΑ) θα πρέπει να λαμβάνονται υπόψη πάντα σε συνδυασμό με τα οικονομικά αποτελέσματα που έχουν συνταχθεί σύμφωνα με τα ΔΠΧΑ και σε καμία περίπτωση δεν αντικαθιστούν αυτά.

1. **Κόστη ή καταβολές σχετιζόμενα με προγράμματα εθελούσιας αποχώρησης:** Τα κόστη ή καταβολές σχετιζόμενα με προγράμματα εθελούσιας αποχώρησης εμπεριέχουν το κόστος των κινήτρων που δίνονται στους εργαζόμενους για να συμμετέχουν στο πρόγραμμα, καθώς και τις εισφορές στο ταμείο κοινωνικής ασφάλισης για την αποχώρηση / συνταξιοδότηση των εργαζομένων πριν από το προβλεπόμενο έτος ηλικίας για πλήρη σύνταξη. Τα κόστη αυτά συμπεριλαμβάνονται στην κατάσταση αποτελεσμάτων καθώς και στην κατάσταση ταμειακών ροών στις γραμμές «Κόστη σχετιζόμενα με προγράμματα εθελούσιας αποχώρησης» και «καταβολές προγραμμάτων εθελούσιας αποχώρησης», αντίστοιχα.
2. **Έξοδα ή καταβολές σχετιζόμενα με λοιπά προγράμματα αναδιοργάνωσης:** Τα έξοδα αναδιοργάνωσης περιλαμβάνουν κόστη που δεν σχετίζονται με την κύρια δραστηριότητα του Ομίλου, τα οποία προκύπτουν από σημαντικές αλλαγές στον τρόπο λειτουργίας της επιχείρησης. Αφορούν κυρίως έξοδα αναδιάρθρωσης που σχετίζονται με την διαχείριση του χαρτοφυλακίου του Ομίλου.
3. **Κόστη ή καταβολές σχετιζόμενα με τον φορ/κο έλεγχο της TKRM για τις χρήσεις 2017-2021:** Τα κόστη ή καταβολές που σχετίζονται με τον φορολογικό έλεγχο της Ρουμανίας περιλαμβάνουν πρόσθετες φορολογικές επιβαρύνσεις από εσφαλμένους υπολογισμούς ΦΠΑ και φόρου εισοδήματος εταιρειών, οι οποίες επιβλήθηκαν από τη ρουμανική φορολογική αρχή (ANAF) μετά τον φορολογικό έλεγχο των οικονομικών χρήσεων 2017-2021.
4. **Καταβολές για αγορά φάσματος:** Οι καταβολές για αγορά φάσματος περιλαμβάνουν τα ποσά που πληρώθηκαν για την απόκτηση αδειών μέσω διαγωνισμών που διεξάγει η Ρυθμιστική Αρχή για τη μετάδοση σημάτων μέσω συγκεκριμένων ζωνών του ηλεκτρομαγνητικού φάσματος.

**Ορισμοί και συμφωνία των Εναλλακτικών Δεικτών Μέτρησης Απόδοσης (‘’ΕΔΜΑ’’)**

**Καθαρός Δανεισμός**

O Καθαρός Δανεισμός χρησιμοποιείται για να αξιολογηθεί η κεφαλαιακή διάρθρωση του Ομίλου και η δυνατότητα μόχλευσης. Ο καθαρός δανεισμός υπολογίζεται προσθέτοντας στα μακροπρόθεσμα δάνεια, το βραχυπρόθεσμο μέρος μακροπρόθεσμων δανείων, τα βραχυπρόθεσμα δάνεια, τις λοιπές χρηματοοικονομικές υποχρεώσεις και αφαιρώντας από το σύνολο τα ταμειακά διαθέσιμα και ισοδύναμα. Μετά την εφαρμογή του ΔΠΧΑ 16 οι χρηματοοικονομικές υποχρεώσεις που σχετίζονται με μισθώσεις περιλαμβάνονται στον υπολογισμό του Καθαρού Δανεισμού.

|  |  |  |
| --- | --- | --- |
| **Όμιλος - (Ευρώ εκατ.)** | **31/12/2024** | **31/12/2023** |
| Μακροπρόθεσμα δάνεια | 848,5 | 847,7 |
| Βραχυπρόθεσμο μέρος μακροπρόθεσμων δανείων | - | - |
| Βραχυπρόθεσμα δάνεια | - | - |
| Υποχρεώσεις από μισθώσεις (μακροπρόθεσμο μέρος) | 189,4 | 184,9 |
| Υποχρεώσεις από μισθώσεις (βραχυπρόθεσμο μέρος) | 63,4 | 60,8 |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 9,1 | 5,3 |
| Ταμειακά διαθέσιμα και ταμειακά ισοδύναμα | (467,0) | (463,9) |
| **Καθαρός Δανεισμός** | **643,4** | **634,8** |

**EBIT**

Τα Κέρδη προ τόκων και φόρων (EBIT) προκύπτουν απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων» της κατάστασης Αποτελεσμάτων. Ο δείκτης EBIT παρέχει χρήσιμη πληροφόρηση για την ανάλυση της λειτουργικής απόδοσης του Ομίλου.

**EBITDA - Προσαρμοσμένο EBITDA - Προσαρμοσμένο EBITDA μετά από μισθώσεις (AL)**

* Ο δείκτης **EBITDA** προέρχεται απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων» της Κατάστασης Αποτελεσμάτων. Ο δείκτης EBITDA ορίζεται ως το σύνολο του κύκλου εργασιών συν τα λοιπά λειτουργικά έσοδα μείον το σύνολο των λειτουργικών εξόδων πριν από αποσβέσεις και απομειώσεις. Ο δείκτης EBITDA εξυπηρετεί στην καλύτερη ανάλυση των λειτουργικών αποτελεσμάτων του Ομίλου.
* Το **προσαρμοσμένο EBITDA** υπολογίζεται εξαιρώντας την επίδραση από τα κόστη σχετιζόμενα με προγράμματα εθελούσιας αποχώρησης, λοιπά έξοδα αναδιοργάνωσης και κόστη που σχετίζονται με τον φορολογικό έλεγχο της TKRM για τις χρήσεις 2017-2021.
* **Προσαρμοσμένο EBITDA μετά από μισθώσεις (AL):** Mετά την εφαρμογή του ΔΠΧΑ 16 σχετικά με τις μισθώσεις, είναι κοινή πρακτική του κλάδου η χρήση του EBITDA μετά από μισθώσεις (AL) ή του Προσαρμοσμένου EBITDA μετά από μισθώσεις (AL) προκειμένου να διευκολυνθεί η σύγκριση μεταξύ των εταιρειών της αγοράς τηλεπικοινωνιών καθώς και η σύγκριση με τα ιστορικά στοιχεία. Το Προσαρμοσμένο EBITDA μετά από μισθώσεις (AL) ορίζεται ως το Προσαρμοσμένο EBITDA αφαιρώντας τις αποσβέσεις και τους τόκους που σχετίζονται με μισθώσεις.

Τα περιθώρια EBITDA, Προσαρμοσμένο EBITDA και Προσαρμοσμένο EBITDA μετά από μισθώσεις (AL) (%) υπολογίζονται διαιρώντας τα αντίστοιχα EBITDA με το σύνολο του κύκλου εργασιών.

|  |  |  |  |
| --- | --- | --- | --- |
| **Q4’24 (Ευρώ εκατ.)** | **Όμιλος** | **Ελλάδα** | **Ρουμανία** |
|  | **Q4'24** | **Q4'23** | **Q4'24** | **Q4'23** | **Q4'24** | **Q4'23** |
| **Σύνολο κύκλου εργασιών** | **905,3** | **930,2** | **843,1** | **854,8** | **64,0** | **77,5** |
| Λοιπά λειτουργικά έσοδα | 7,1 | 1,1 | 6,8 | 1,6 | 0,6 | (0,3) |
| Σύνολο λειτουργικών εξόδων πριν από αποσβέσεις και απομειώσεις | (549,9) | (579,6) | (495,3) | (512,0) | (56,7) | (69,9) |
| **EBITDA** | **362,5** | **351,7** | **354,6** | **344,4** | **7,9** | **7,3** |
| Κόστη σχετιζόμενα με προγράμματα εθελούσιας αποχώρησης | 2,5 | 4,8 | 2,5 | 3,7 | - | 1,1 |
| Κόστη σχετιζόμενα με τον φορ/κο έλεγχο της TKRM για τις χρήσεις 2017-2021 | - | - | - | - | - | - |
| Λοιπά έξοδα αναδιοργάνωσης | 0,3 | 3,1 | 0,3 | 3,1 | - | - |
| **Προσαρμοσμένο EBITDA** | **365,3** | **359,6** | **357,4** | **351,2** | **7,9** | **8,4** |
| Αποσβέσεις περιουσιακών στοιχείων με δικαίωμα χρήσης | (18,1) | (15,9) | (12,4) | (12,4) | (5,7) | (3,5) |
| Τόκοι επί των υποχρεώσεων από μισθώσεις | (2,7) | (2,6) | (1,9) | (1,8) | (0,8) | (0,8) |
| **Προσαρμοσμένο EBITDA (AL)** | **344,5** | **341,1** | **343,1** | **337,0** | **1,4** | **4,1** |
| ***περιθώριο %*** | ***38,1%*** | ***36,7%*** | ***40,7%*** | ***39,4%*** | ***2,2%*** | ***5,3%*** |

|  |  |  |  |
| --- | --- | --- | --- |
| **12M’24 (Ευρώ εκατ.)** | **Όμιλος** | **Ελλάδα** | **Ρουμανία** |
| **12M'24** | **12M’23** | **12M'24** | **12M’23** | **12M'24** | **12M’23** |
| **Σύνολο κύκλου εργασιών** | **3.590,8** | **3.468,9** | **3.334,0** | **3.189,4** | **263,3** | **286,9** |
| Λοιπά λειτουργικά έσοδα | 12,5 | 9,7 | 10,8 | 7,1 | 2,0 | 2,8 |
| Σύνολο λειτουργικών εξόδων πριν από αποσβέσεις και απομειώσεις | (2.231,6) | (2.096,4) | (1.977,4) | (1.851,0) | (261,0) | (253,0) |
| **EBITDA** | **1.371,7** | **1.382,2** | **1.367,4** | **1.345,5** | **4,3** | **36,7** |
| Κόστη σχετιζόμενα με προγράμματα εθελούσιας αποχώρησης | 33,8 | 35,3 | 33,6 | 33,8 | 0,2 | 1,5 |
| Κόστη σχετιζόμενα με τον φορ/κο έλεγχο της TKRM για τις χρήσεις 2017-2021 | 19,7 | - | - | - | 19,7 | - |
| Λοιπά έξοδα αναδιοργάνωσης  | 2,3 | 3,9 | 1,3 | 3,1 | 1,0 | 0,8 |
| **Προσαρμοσμένο EBITDA** | **1.427,5** | **1.421,4** | **1.402,3** | **1.382,4** | **25,2** | **39,0** |
| Αποσβέσεις περιουσιακών στοιχείων με δικαίωμα χρήσης | (70,1) | (69,7) | (48,7) | (49,9) | (21,4) | (19,8) |
| Τόκοι επί των υποχρεώσεων από μισθώσεις | (10,1) | (9,2) | (7,4) | (7,0) | (2,7) | (2,2) |
| **Προσαρμοσμένο EBITDA (AL)** | **1.347,3** | **1.342,5** | **1.346,2** | **1.325,5** | **1,1** | **17,0** |
| ***περιθώριο %*** | ***37,5%*** | ***38,7%*** | ***40,4%*** | ***41,6%*** | ***0,4%*** | ***5,9%*** |

**Επενδύσεις (και προσαρμοσμένες επενδύσεις) σε πάγια περιουσιακά στοιχεία - Προσαρμοσμένες Ελεύθερες Ταμειακές Ροές μετά από μισθώσεις (AL)**

Οι επενδύσεις σε πάγια περιουσιακά στοιχεία προκύπτουν απευθείας από τις χρηματοοικονομικές καταστάσεις του Ομίλου, γραμμή «Αγορά ενσώματων και άυλων παγίων περιουσιακών στοιχείων» της κατάστασης Ταμειακών Ροών. Ο Όμιλος χρησιμοποιεί αυτόν τον «ΕΔΜΑ» για να εξασφαλίσει ότι η χρήση των ταμειακών διαθεσίμων γίνεται σύμφωνα με την ευρύτερη στρατηγική του Ομίλου για τη διαχείριση αυτών. Οι Προσαρμοσμένες επενδύσεις σε πάγια περιουσιακά στοιχεία υπολογίζονται αφαιρώντας από τις αγορές ενσώματων και άυλων παγίων περιουσιακών στοιχείων τις καταβολές για αγορά φάσματος.

|  |  |  |  |  |
| --- | --- | --- | --- | --- |
| **Όμιλος -(Ευρώ εκατ.)** | **Q4'24** | **Q4'23** | **12M'24** | **12M'23** |
| Αγορά ενσώματων και άυλων παγίων περιουσιακών στοιχείων –(Επενδύσεις σε πάγια περιουσιακά στοιχεία) | (166,7) | (191,5) | (599,7) | (621,4) |
| Καταβολές για αγορά φάσματος | - | - | - | - |
| **Προσαρμοσμένες επενδύσεις σε πάγια περιουσιακά στοιχεία** | **(166,7)** | **(191,5)** | **(599,7)** | **(621,4)** |

**Ελεύθερες Ταμειακές Ροές- Προσαρμοσμένες Ελεύθερες Ταμειακές Ροές μετά από μισθώσεις (AL)**

* Oι Ελεύθερες Ταμειακές Ροές ορίζονται ως οι καθαρές ταμειακές εισροές από λειτουργικές δραστηριότητες μετά την αγορά ενσώματων και άυλων παγίων περιουσιακών στοιχείων προσθέτοντας τους πιστωτικούς τόκους εισπραχθέντες. Οι Ελεύθερες Ταμειακές Ροές μετά από μισθώσεις (AL) υπολογίζονται αφαιρώντας από τις Ελεύθερες Ταμειακές Ροές την αποπληρωμή υποχρεώσεων από μισθώσεις.
* Οι Προσαρμοσμένες Ελεύθερες Ταμειακές Ροές μετά από μισθώσεις (AL) διευκολύνουν τη σύγκριση των ταμειακών ροών μεταξύ των εταιρειών της αγοράς τηλεπικοινωνιών και τις συζητήσεις με το επενδυτικό κοινό και τους οίκους πιστοληπτικής αξιολόγησης. Υπολογίζονται εξαιρώντας από τις Ελεύθερες Ταμειακές Ροές μετά από μισθώσεις (AL) τις καταβολές προγραμμάτων εθελούσιας αποχώρησης, τις καταβολές που σχετίζονται με τον φορολογικό έλεγχο της Ρουμανίας για τις χρήσεις 2017-2021, τις καταβολές φόρου εισοδήματος που σχετίζονται με το φορολογικό έλεγχο της Ρουμανίας για τις χρήσεις 2017-2021, τις καταβολές εξόδων αναδιοργάνωσης και τις καταβολές για αγορά φάσματος.

Οι Ελεύθερες Ταμειακές Ροές μετά από μισθώσεις (AL) και οι Προσαρμοσμένες Ελεύθερες Ταμειακές Ροές μετά από μισθώσεις (AL) εξυπηρετούν στη μέτρηση των ταμειακών διαθεσίμων που προκύπτουν από τις λειτουργικές δραστηριότητες του Ομίλου ενώ διευκολύνουν ώστε να αξιολογηθούν καλύτερα οι ταμειακές επιδόσεις του Ομίλου καθώς και η δυνατότητα αποπληρωμής του χρέους, η διανομή μερίσματος και η διατήρηση αποθεματικού.

|  |  |  |  |  |
| --- | --- | --- | --- | --- |
| **Όμιλος ΟΤΕ (Ευρώ εκατ.)** | **Q4'24** | **Q4'23** | **12M'24** | **12M'23** |
|  |  |  |  |  |
| Καθαρές ταμειακές εισροές από λειτουργικές δραστηριότητες | 283,9 | 313,6 | 1.102,2 | 1.195,1 |
| Αγορά ενσώματων και άυλων παγίων περιουσιακών στοιχείων | (166,7) | (191,5) | (599,7) | (621,4) |
| Πιστωτικοί τόκοι εισπραχθέντες | 3,5 | 3,2 | 13,3 | 10,4 |
| **Ελεύθερες Ταμειακές Ροές** | **120,7** | **125,3** | **515,8** | **584,1** |
| Αποπληρωμή υποχρεώσεων από μισθώσεις | (20,0) | (21,2) | (71,6) | (82,9) |
| **Ελεύθερες Ταμειακές Ροές μετά από μισθώσεις (AL)** | **100,7** | **104,1** | **444,2** | **501,2** |
| Καταβολές προγραμμάτων εθελούσιας αποχώρησης | 7,4 | 11,2 | 41,5 | 39,9 |
| Καταβολές που σχετίζονται με το φορολογικό έλεγχο της Ρουμανίας για τις χρήσεις 2017-2021 | 19,7 | - | 19,7 | - |
| Καταβολές φόρου εισοδήματος που σχετίζονται με το φορολογικό έλεγχο της Ρουμανίας για τις χρήσεις 2017-2021 | 13,8 | - | 13,8 | - |
| Καταβολές λοιπών εξόδων αναδιοργάνωσης | - | 0,8 | 3,3 | 2,4 |
| Καταβολές για αγορά φάσματος | - | - | - | - |
| **Προσαρμοσμένες Ελεύθερες Ταμειακές Ροές μετά από μισθώσεις (AL)** | **141,6** | **116,1** | **522,5** | **543,5** |

**Προσαρμοσμένα Καθαρά Κέρδη σε μετόχους της Εταιρείας**

Τα προσαρμοσμένα καθαρά κέρδη που κατανέμονται στους μετόχους της Εταιρείας διευκολύνουν στην ανάλυση της καθαρής κερδοφορίας του Ομίλου εξαιρουμένης της επίδρασης μη επαναλαμβανόμενων ή μη περιοδικών στοιχείων και στη σύγκριση των επιδόσεων σε σχέση με προηγούμενες περιόδους. Για την αντίστοιχη περίοδο του 2024 και την συγκρινόμενη περίοδο του 2023, έχει ληφθεί υπόψη η επίδραση από προγράμματα εθελούσιας αποχώρησης, από έξοδα αναδιοργάνωσης, κόστη σχετιζόμενα με τον φορολογικό έλεγχο της TKRM για τις χρήσεις 2017-2021, ζημιά σχετική με την πώληση θυγατρικών, αντιστροφή πρόβλεψης σχετιζόμενη με πώληση περιουσιακών στοιχείων και επίδραση στο φόρο εισοδήματος σχετιζόμενη με τον φορολογικό έλεγχο της TKRM για τις χρήσεις 2017-2021 και επίδραση από απομειώσεις και διαγραφές.

|  |  |  |  |  |
| --- | --- | --- | --- | --- |
| **Όμιλος ΟΤΕ (Ευρώ εκατ.)**  | **Q4'24** | **Q4'23** | **12M'24** | **12M'23** |
| **Καθαρά κέρδη σε μετόχους της Εταιρείας** | **64,5** | **134,5** | **478,8** | **531,7** |
| Κόστη σχετιζόμενα με προγράμματα εθελούσιας αποχώρησης | 1,9 | 4,0 | 26,4 | 27,9 |
| Έξοδα αναδιοργάνωσης  | 0,2 | 2,4 | 2,0 | 3,2 |
| Κόστη σχετιζόμενα με τον φορ/κο έλεγχο της TKRM για τις χρήσεις 2017-2021 | - | - | 19,7 | - |
| Επίδραση στο φόρο εισοδήματος σχετιζόμενη με τον φορολογικό έλεγχο της TKRM για τις χρήσεις 2017-2021 | - | - | 13,8 | - |
| Ζημιά σχετική με την πώληση θυγατρικών  | - | - | 1,9 | - |
| Αντιστροφή πρόβλεψης σχετιζόμενη με πώληση περιουσιακών στοιχείων  | (0,8) | (0,1) | (31,6) | (0,1) |
| Επίδραση από απομειώσεις και διαγραφές | 89,8 | - | 89,8 | - |
| **Προσαρμοσμένα Καθαρά κέρδη σε μετόχους της Εταιρείας** | **155,6** | **140,8** | **600,8** | **562,7** |

**ΙΙ . ΚΑΤΑΣΤΑΣΗ ΧΡΗΜΑΤΟΟΙΚΟΝΟΜΙΚΗΣ ΘΕΣΗΣ**

|  |  |  |
| --- | --- | --- |
| **(Ευρώ εκατ.)** | **31/12/2024** | **31/12/2023** |
| **ΠΕΡΙΟΥΣΙΑΚΑ ΣΤΟΙΧΕΙΑ** |  |  |
| **Μη κυκλοφορούντα περιουσιακά στοιχεία** |  |  |
| Ενσώματα πάγια | 2.227,6  | 2.188,3  |
| Περιουσιακά στοιχεία με δικαίωμα χρήσης | 262,4  | 258,4  |
| Υπεραξία | 376,6  | 376,6  |
| Τηλεπικοινωνιακές άδειες | 227,8  | 264,0  |
| Λοιπά άυλα περιουσιακά στοιχεία | 279,6  | 263,1  |
| Συμμετοχές | 0,1  | 0,1  |
| Δάνεια σε ασφαλιστικά ταμεία | 56,5  | 60,7  |
| Αναβαλλόμενες φορολογικές απαιτήσεις | 189,3  | 185,0  |
| Κόστος συμβάσεων | 25,3  | 28,7  |
| Λοιπά μη κυκλοφορούντα περιουσιακά στοιχεία | 77,4  | 77,3  |
| **Σύνολο μη κυκλοφορούντων περιουσιακών στοιχείων** | **3.722,6**  | **3.702,2**  |
| **Κυκλοφορούντα περιουσιακά στοιχεία** |  |  |
| Αποθέματα | 51,1  | 58,9  |
| Πελάτες | 536,4  | 537,6  |
| Λοιπά χρηματοοικονομικά περιουσιακά στοιχεία | 6,3  | 5,6  |
| Συμβατικά περιουσιακά στοιχεία  | 76,5  | 63,9  |
| Λοιπά κυκλοφορούντα περιουσιακά στοιχεία | 134,6  | 103,7  |
| Δεσμευμένα ταμειακά διαθέσιμα | 0,7  | 0,6  |
| Ταμειακά διαθέσιμα και ταμειακά ισοδύναμα | 467,0  | 463,9  |
| **Σύνολο κυκλοφορούντων περιουσιακών στοιχείων** | **1.272,6** | **1.234,2**  |
| **ΣΥΝΟΛΟ ΠΕΡΙΟΥΣΙΑΚΩΝ ΣΤΟΙΧΕΙΩΝ** | **4.995,2**  | **4.936,4**  |
| **ΙΔΙΑ ΚΕΦΑΛΑΙΑ ΚΑΙ ΥΠΟΧΡΕΩΣΕΙΣ** |  |  |
| **Ίδια κεφάλαια που αναλογούν στους μετόχους της Εταιρείας** |  |  |
| Μετοχικό κεφάλαιο |  1.167,9  | 1.182,9  |
| Αποθεματικό υπέρ το άρτιο  |  416,4  | 422,8  |
| Ίδιες μετοχές  |  (104,2) | (25,3) |
| Τακτικό αποθεματικό |  440,7  | 440,7  |
| Συναλλαγματικές διαφορές και λοιπά αποθεματικά |  (156,4) | (148,2) |
| Υπόλοιπο κερδών εις νέο |  200,5  | 70,4  |
| **Σύνολο ιδίων κεφ. που αναλογούν στους μετόχους της Εταιρείας** | **1.964,9** | **1.943,3**  |
| Μη ελέγχουσες συμμετοχές | - | 0,5  |
| **Σύνολο ιδίων κεφαλαίων** | **1.964,9** | **1.943,8**  |
| **Μακροπρόθεσμες υποχρεώσεις** |  |  |
| Μακροπρόθεσμα δάνεια | 848,5 | 847,7  |
| Πρόβλεψη αποζημίωσης προσωπικού λόγω εξόδου από την υπηρεσία | 109,6 | 107,0  |
| Πρόβλεψη για λογαριασμό νεότητας | 69,0 | 75,9  |
| Συμβατικές υποχρεώσεις | 78,9 | 84,9  |
| Υποχρεώσεις από μισθώσεις | 189,4 | 184,9  |
| Αναβαλλόμενες φορολογικές υποχρεώσεις | 0,6 | 0,4  |
| Λοιπές μακροπρόθεσμες υποχρεώσεις | 86,9 | 43,0  |
| **Σύνολο μακροπρόθεσμων υποχρεώσεων**  | **1.382,9** | **1.343,8**  |
| **Βραχυπρόθεσμες υποχρεώσεις** |  |  |
| Προμηθευτές  | 866,4 | 866,4  |
| Φόρος εισοδήματος  | 66,9 | 95,2  |
| Συμβατικές υποχρεώσεις | 258,9 | 223,9  |
| Υποχρεώσεις από μισθώσεις | 63,4 | 60,8  |
| Μερίσματα πληρωτέα | 2,4 | 2,5  |
| Λοιπές βραχυπρόθεσμες υποχρεώσεις | 389,4 | 400,0  |
| **Σύνολο βραχυπρόθεσμων υποχρεώσεων** | **1.647,4** | **1.648,8**  |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** |  **4.995,2** | **4.936,4**  |

**ΙΙΙ . ΕΝΟΠΟΙΗΜΕΝΗ ΚΑΤΑΣΤΑΣΗ ΑΠΟΤΕΛΕΣΜΑΤΩΝ**

|  |  |  |  |  |  |  |
| --- | --- | --- | --- | --- | --- | --- |
| **(Ευρώ εκατ.)** | **Q4'24** | **Q4'23** | **y-o-y** | **12M'24** | **12M'23** | **y-o-y** |
| **Σταθερή Τηλεφωνία:** |  |  |  |  |  |  |
| Έσοδα λιανικής | 226,8 | 230,1 | -1,4% | 911,0 | 915,1 | -0,4% |
| Έσοδα χονδρικής | 134,9 | 156,6 | -13,9% | 583,0 | 572,3 | +1,9% |
| Λοιπά έσοδα  | 122,9 | 125,9 | -2,4% | 450,5 | 373,9 | +20,5% |
| **Σύνολο εσόδων σταθερής τηλεφωνίας** | **484,6** | **512,6** | **-5,5%** | **1.944,5** | **1.861,3** | **+4,5%** |
| **Κινητή Τηλεφωνία:** |  |  |  |  |  |  |
| Έσοδα υπηρεσιών | 289,6 | 292,3 | -0,9% | 1.191,5 | 1.193,5 | -0,2% |
| Έσοδα πώλησης συσκευών | 96,3 | 93,2 | +3,3% | 324,3 | 300,2 | +8,0% |
| Λοιπά έσοδα | 5,9 | 5,4 | +9,3% | 21,7 | 17,4 | +24,7% |
| **Σύνολο εσόδων κινητής τηλεφωνίας** | **391,8** | **390,9** | **+0,2%** | **1.537,5** | **1.511,1** | **+1,7%** |
|  |  |  |  |  |  |  |
| **Λοιπά έσοδα** | **28,9** | **26,7** | **+8,2%** | **108,8** | **96,5** | **+12,7%** |
| **Σύνολο κύκλου εργασιών** | **905,3** | **930,2** | **-2,7%** | **3.590,8** | **3.468,9** | **+3,5%** |
|  |  |  |  |  |  |  |
| **Λοιπά λειτουργικά εσοδα** | **7,1** | **1,1** | **-** | **12,5** | **9,7** | **+28,9%** |
| **Λειτουργικά έξοδα** |  |  |  |  |  |  |
| Έξοδα διασύνδεσης και περιαγωγής | (101,7) | (127,3) | -20,1% | (445,7) | (442,9) | +0,6% |
| Πρόβλεψη για αναμενόμενες πιστωτικές ζημιές | (7,5) | (9,2) | -18,5% | (34,4) | (37,9) | -9,2% |
| Αποδοχές προσωπικού | (94,2) | (99,4) | -5,2% | (400,9) | (421,0) | -4,8% |
| Κόστη σχετιζόμενα με προγράμματα εθελουσίας αποχώρησης | (2,5) | (4,8) | -47,9% | (33,8) | (35,3) | -4,2% |
| Έξοδα εμπορικών προμηθειών | (27,5) | (25,0) | +10,0% | (97,7) | (90,2) | +8,3% |
| Κόστος εμπορευμάτων | (109,9) | (127,8) | -14,0% | (388,8) | (377,9) | +2,9% |
| Έξοδα συντήρησης και επισκευών | (15,4) | (22,1) | -30,3% | (87,2) | (91,5) | -4,7% |
| Έξοδα προώθησης | (18,4) | (20,5) | -10,2% | (74,6) | (74,3) | +0,4% |
| Λοιπά λειτουργικά έξοδα | (172,8) | (143,5) | +20,4% | (668,5) | (525,4) | +27,2% |
| **Σύνολο λειτουργικών εξόδων πριν από αποσβέσεις και απομειώσεις** | **(549,9)** | **(579,6)** | **-5,1%** | **(2.231,6)** | **(2.096,4)** | **+6,4%** |
|  |  |  |  |  |  |  |
| **Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων** | **362,5** | **351,7** | **+3,1%** | **1.371,7** | **1.382,2** | **-0,8%** |
| Αποσβέσεις και απομειώσεις | (247,2) | (173,2) | +42,7% | (703,3) | (666,5) | +5,5% |
| **Λειτουργικά κέρδη προ χρηματοοικονομικών και επενδυτικών δραστηριοτήτων** | **115,3** | **178,5** | **-35,4%** | **668,4** | **715,7** | **-6,6%** |
| **Έσοδα και έξοδα από χρηματοοικονομικές και επενδυτικές δραστηριότητες** |  |  |  |  |  |  |
| Χρηματοοικονομικά έσοδα και έξοδα | (4,3) | (2,3) | +87,0% | (21,0) | (20,2) | +4,0% |
| Συναλλαγματικές διαφορές. καθαρές | - | 0,5 | - | 0,7 | 3,1 | -77,4% |
| Κέρδη/(Ζημιές) από συμμετοχές και λοιπά χρηματοοικονομικά περιουσιακά στοιχεία - Απομειώσεις | 1,1 | 0,5 | +120,0% | 30,5 | 0,9 | - |
| **Συνολικά κέρδη/(ζημιές) από χρηματοοικονομικές και επενδυτικές δραστηριότητες** | **(3,2)** | **(1,3)** | **+146,2%** | **10,2** | **(16,2)** | **-** |
|  |  |  |  |  |  |  |
| **Κέρδη προ φόρων** | **112,1** | **177,2** | **-36,7%** | **678,6** | **699,5** | **-3,0%** |
| Φόρος εισοδήματος | (47,6) | (42,7) | +11,5% | (199,8) | (167,8) | +19,1% |
| **Κέρδη χρήσης** | **64,5** | **134,5** | **-52,0%** | **478,8** | **531,7** | **-9,9%** |

**IV. ΚΑΤΑΣΤΑΣΗ ΤΑΜΕΙΑΚΩΝ ΡΟΩΝ**

|  |  |  |  |  |
| --- | --- | --- | --- | --- |
| **(Ευρώ εκατ.)** | **Q4'24** | **Q4'23** | **12M'24** | **12M'23** |
|  |  |  |  |  |
| **Ταμειακές ροές από λειτουργικές δραστηριότητες** |  |  |  |  |
| Κέρδη προ φόρων | 112,1  | 177,2  | 678,6  | 699,5  |
| Προσαρμογές για: |  |  |  |  |
| Αποσβέσεις και απομειώσεις | 247,2  | 173,2  | 703,3  | 666,5  |
| Κόστη σχετιζόμενα με προγράμματα εθελούσιας αποχώρησης | 2,5  | 4,8  | 33,8  | 35,3  |
| Πρόβλεψη για αποζημίωση προσωπικού | 4,7  | 1,7  | 6,3  | 4,8  |
| Πρόβλεψη για λογαριασμό νεότητας | - | - | - | (2,4) |
| Συναλλαγματικές διαφορές. καθαρές | -  | (0,5) | (0,7) | (3,1) |
| (Κέρδη) / ζημιές από συμμετοχές και λοιπά χρηματοοικονομικά περιουσιακά στοιχεία - Απομειώσεις | (1,1) | (0,5) | (30,5) | (0,9) |
| Χρηματοοικονομικά έξοδα, καθαρά | 4,3 | 2,3 | 21,0 | 20,2 |
| ***Προσαρμογές για μεταβολές λογαριασμών κεφαλαίου κίνησης:*** | ***37,7***  | ***63,4***  | ***(3,5)*** | ***23,0***  |
| Μείωση / (αύξηση) αποθεμάτων | *3,2*  | *(7,8)* | *5,4*  | *(4,9)* |
| Μείωση / (αύξηση) απαιτήσεων | *28,8*  | *(24,7)* | *(51,5)* | *(99,3)* |
| (Μείωση) / αύξηση υποχρεώσεων (πλην δανεισμού) | *5,7*  | *95,9*  | *42,6*  | *127,2*  |
| Καταβολές προγραμμάτων εθελούσιας αποχώρησης | (7,4) | (11,2) | (41,5) | (39,9) |
| Καταβολές αποζημίωσης προσωπικού και λογαριασμού νεότητας εκτός εισφορών εργαζομένων | (1,5) | (2,2) | (10,1) | (8,8) |
| Χρεωστικοί τόκοι και συναφή έξοδα καταβεβλημένα (πλην μισθώσεων) | (2,9) | (3,1) | (16,7) | (20,1) |
| Τόκοι μισθώσεων καταβεβλημένοι | (2,7) | (2,6) | (10,1) | (9,2) |
| Φόρος εισοδήματος καταβεβλημένος | (109,0) | (88,9) | (227,7) | (169,8) |
| **Καθαρές ταμειακές εισροές από λειτουργικές δραστηριότητες** | **283,9**  | **313,6**  | **1.102,2**  | **1.195,1**  |
| **Ταμειακές ροές από επενδυτικές δραστηριότητες** |  |  |  |  |
| Πώληση ή λήξη χρηματοοικονομικών περιουσιακών στοιχείων | - | 0,1 | - | 0,1 |
| Αγορά χρηματοοικονομικών περιουσιακών στοιχείων | -  | -  | (0,7) | (0,8) |
| Καθαρές εκροές σχετιζόμενες με πώληση θυγατρικών / συμμετοχών | (0,6) | (0,1) | (1,8) | (0,3) |
| Tαμειακά διαθέσιμα και ταμειακά ισοδύναμα θυγατρικών που πουλήθηκαν  | - | -  | (2,4) | -  |
| Αποπληρωμές εισπρακτέων δανείων | 1,2  | 1,8  | 7,2  | 7,2  |
| Αγορά ενσώματων και άυλων παγίων περιουσιακών στοιχείων | (166,7) | (191,5) | (599,7) | (621,4) |
| Πιστωτικοί τόκοι εισπραχθέντες | 3,5  | 3,2  | 13,3  | 10,4  |
| **Καθαρές ταμειακές ροές από επενδυτικές δραστηριότητες** | **(162,6)** | **(186,5)** | **(584,1)** | **(604,8)** |
| **Ταμειακές ροές από χρηματοδοτικές δραστηριότητες** |  |  |  |  |
| Απόκτηση ιδίων μετοχών | (57,0) | (48,0) | (150,6) | (177,0) |
| Έξοδα αύξησης μετοχικού κεφαλαίου θυγατρικής | -  | (0,1) | -  | (0,1) |
| Εισπράξεις από δάνεια | -  | -  | 40,0  | 80,0  |
| Εξοφλήσεις δανείων | (40,0) | (114,6) | (40,0) | (287,7) |
| Αποπληρωμή υποχρεώσεων από μισθώσεις | (20,0) | (21,2) | (71,6) | (82,9) |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 0,3  | 2,0  | 3,8  | 1,3  |
| Μερίσματα πληρωθέντα σε μετόχους της Εταιρείας | (0,5) | -  | (296,9) | (249,9) |
| **Καθαρές ταμειακές εκροές από χρηματοδοτικές δραστηριότητες** | **(117,2)** | **(181,9)** | **(515,3)** | **(716,3)** |
| **Καθαρή αύξηση/( μείωση) ταμειακών διαθεσίμων και ταμειακών ισοδυνάμων**  | **4,1**  | **(54,8)** | **2,8**  | **(126,0)** |
| **Ταμειακά διαθέσιμα και ταμειακά ισοδύναμα έναρξης χρήσης**  | **462,1**  | **519,1**  | **463,9**  | **590,1**  |
| Συναλλαγματικές διαφορές στα διαθέσιμα | 0,8  | (0,4) | 0,3  | (0,2) |
| **Ταμειακά διαθέσιμα και ταμειακά ισοδύναμα λήξης χρήσης** | **467,0**  | **463,9**  | **467,0**  | **463,9**  |